A 2017-es világbajnokság előtt könyökproblémákkal küszködött, emiatt kénytelen volt könyökvédővel játszani. Az Európai Kézilabda-szövetség korábban engedélyezte a pályáralépését Bajnokok ligája mérkőzéseken, a Nemzetközi Kézilabda-szövetség viszont a világbajnokság nyitómérkőzése előtti napon úgy határozott, hogy Hansen nem léphet pályára könyökvédővel, mivel az fém alkatrészeket is tartalmaz, amely az ellenfélre nézve sérülésveszélyes. A dán válogatott első csoportmeccsét Argentína ellen ki is kellett hagynia, a továbbiakon viszont részt vehetett, mivel az IHF úgy döntött, hogy amennyiben az aktuális ellenfele beleegyezik, úgy pályára léphet könyökvédővel is.